Vierjarige van Kuruman met koekies gelok, verkragArgieffoto ŉ 42-jarige man is in hegtenis geneem nadat ŉ vierjarige meisie naby Kuruman in die Noord-Kaap verkrag is. “Die man is Woensdagmiddag in hegtenis geneem,” het lt. Olebogeng Tawana, woordvoerder van die polisie, Donderdag in ŉ verklaring gesê. “Die verkragting het plaasgevind toe die meisie die man se huis in Tsineng betree het. Hy het haar glo met koekies gelok.” Die vierjarige het die misdaad by haar ouma aangemeld. Die mans sal na verwagting Vrydag in die landdroshof in Mothibistad verskyn. -SAPA